# Die Schedelsche Weltchronik (deutsch):265

| 264 <<<Vorheriges Blatt | Die Schedelsche Weltchronik Blatt CCLXV | Nächstes Blatt>>> 266 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## CCLXIV verso:

versehen. Vnd wiewol vnßere eltern die polnischen fu$^e$r grob rohe vnnd vngeschickt volck gehalten haben. yedoch leben die inwoner diser statt nicht nach polnischem sytten. dann daselbst sind gar erbere gu$^o$tsyttig burgere. an tugenten klu$^o$gheit vnd hoflichkeit scheinper sich gein menigclichem daselbsthin komenden miltygclich. dienstperlich vnd freu$^e$ndlich erzaigende. In speysung leben sie scheinperlicher dann ander poln. Auß allem lustperlichen geschlecht der speyss ist inen das getranck gewo$^e$nlicher. das wasser mit gersten vnd hopffen gesotten. Wenn dz selb getranck als die notturft ertragen mag genomen wirdt so mag der menschlichen natur vnd zu narung des leibs nichtz bequemlichers gefunden werde. Vnder dem schloß der statt ist ein andere lo$^e$bliche versammlung der schu$^o$l darinn die lere der rechten reichßnet. An der seyten diser statt gein mitternacht ligt ein kleins stettlein mit keiner zynnen vmbfangen Clepardium genant. darinn ist nichtz beschreibens wirdigs dann ein treffenlicher heilliger stu$^o$l sant Florians des cristenlichen ritters. So der heillig Vladislaus vorgenant mit chorherrlicher vnd andrer wirdigkeit vnd begabung begnad vnd den lerern der kunst eingegeben hat. Daselbst vmb sind geh. spitzig vnd also hoh felsen das ymant bedu$^e$nckt sie halten den himel auff. darnach mit sand vnnd zusammen getragner erden bedeckt einen großen mechtigen pu$^e$hel machende. der ligt an der statt gein orient. vnd syht auß der andern seyten den schneeigen hohen berg Carpathum an. an demselben pu$^e$hel fleu$^e$ßt die weichsel hin. die entspringt vnden an demselben berg Carpatho auß einem klainen prunnen vnd wechst denn in die verre ye mer vnd mer also das sie mit den wassern die auß den hungerischen bergen darein fallen gesterckt. grosse palcken hawffen vnnd pu$^e$rde holtzs vnd anders tregt. So sie sich aber fu$^e$roan mit regen vnd andern flu$^e$ßen mer stercket so tregt sie denn große geladne schiffe mit ir hin bis in das teu$^e$tsch meer. daselbst verleu$^e$set sie iren namen sich schawmig an dreyen o$^e$rtern mit weyttem schlund in dasselb meer senckende. Auff demselben pu$^e$hel ist ein grosser tempel in sant Wentzlaws des hertzogen zu Beheim ere gepawt. alda dann aller durchleu$^e$chtiger mann gedechtnus vnd begrebnus vorhan-

## CCLXV recto:

den sind mit grosser kostung vnd mancherlay kunst erpawt. vnd in marmor vnnd alabasterstain ergraben. die man dann mit grossem geprengk vnnd zierlichkeit pfligt zebegeen. Enmitten desselben tempels ist ein lo$^e$blichs grab[.] In demselben rastet der hohberu$^e$mbt ritter Cristi sant Florian. Auff demselben pu$^e$hel oder berg sind auch zwu$^e$ heillig kirchen sant Michels vnd sant Georgen. darnach scho$^e$ne ho$^e$fe der edellewt vnd hewßer der briester. die der gotzhewßer tags vnd nachts wartten. Darnach ein ko$^e$nigclicher grosser stu$^o$l mit grossen vnd mancherlay gepewen auffgerichtet. des gantzen ko$^e$nigreichs ein capittelhaws alda der gantz schatzstock des ko$^e$nigreichs zusammen getragen wirdt. Daselbst wirdt den fu$^e$rsten der gewalt erklert. vnd die ko$^e$nigclichen kron von grossen hu$^e$etern bewaret. Aber außerhalb des bu$^e$ehels ist ein closter parfu$^o$ßer ordens der obseruantz. vnd nit verre dauon ein iunckfraw closter. Dargegen vber an der prugk ein namhaftigs spital vnd tempel der heilligen sant Hedwigis[.] Am andern gestadt der Weichsel ligt die statt Casimirus genant. von dem ko$^e$nig Casimiro gepawt. vmb die die weichsel als sie sich vnder dem ko$^e$nigclichen schloss taylt fleu$^e$ßt. In derselben statt ist sant Katherinen kirch der bru$^e$eder sant Augustins ordens. Auch ein kirch zu dem fronleichnam cristi genant. dabey sind geregelt chorherren vnd andere mer gotzhewßer. Auch sunst vil anzaygung alter treffenlicher geschihten vnnd gethaten durch die durchleu$^e$chtigen ko$^e$nig vnd fu$^e$rsten geu$^e$bt. die alle zeerzelen hie nit stat haben wil.